Favorites – Activity – MalirKableneemJX MalirKableneemJX – "Where & what you #EATLAH…?" – Create your food profile today Let's Make This Thing Happen by PJ Adams, Paperback | Barnes & Noble® B&N Top 100 NY Times Bestsellers
book by jaderowan restrepo 16 Oktober: Gebruik die bank van God. – Jan van der Watt - www.bybelkennis.co.za
16 Oktober: Gebruik die bank van God. – Jan van der Watt
by Mitch Kalp · Published 16/10/2017 · Updated 13/10/2017
1 Tim 6:11-21 (fokus 6:17-21)
Ons gewone mense sê mos dat dit nie ‘n sonde is om ryk te wees nie, dit is ‘n wonderwerk. En in ‘n sekere sin is dit so. Dit is nie ‘n sonde nie, want ook die seën wat ons in die lewe geniet kom van God af. Dit is God wat sy hand oopmaak en vir ons gee. Dit is inderdaad ‘n wonderwerk van sy kant af vir ons. Ons hoef nie daaroor sleg te voel nie – nee, ons moet dit net geniet.
En dit is juis waar die gevaar inkom waarteen hier gewaarsku word (17). Omdat rykdom en seën gewoonlik met harde werk van ons kant af saamgaan, kan ek baie maklik dink dit is NET ek wat so goed is. Ek word blind vir God se hand wat agter alles vir my oopgegaan het. Sy seën word my verdienste. Of anders gestel, dit is asof my geld ‘n kamer van spieëls rondom my bou: in alle rigtings wat ek kyk sien ek net myself raak. In so “spieëlkamer” wil jy net meer en meer van jouself sien. Nie God of ander mense maak dan eintlik vir jou saak nie.
As dit gebeur verloor ‘n mens maklik jou gesonde oordeelsvermoë. Jy begin dink jy is belangriker as ander, dat jou geld jou die reg gee om ander te beledig of sleg te behandel. Jy dink die mooi klere wat jy dra of die groot kar wat jy ry maak jou wat daar binne in sit beter as ander. Wat ons dikwels vergeet is dat God mense nie meet aan wat buite hom is nie (sy klere of kar), maar wat binne in hom is. God kyk na die hart van mense. Dit is wat binne in ons aangaan wat vir Hom tel. Hy let die klere nie eers op nie, want Hy kan dit buitendien gee of wegneem soos Hy wil.
Daarom gee Paulus ‘n stukkie goeie raad vir Timoteus. Help die rykes om uit hulle “spieëlkamers” uit te kom (17-18), sodat hulle God en ander mense in hulle lewens weer mooi kan raaksien. Laat hulle arm mense help… Dit is nie dat Paulus hier agter geld aan is nie (6-9), maar hy wil ryk mense help om die vreugde te smaak van “gee”; ja, soos God gee, kan hulle ook gee. So kan hulle iets van die goddelike liefde en genade wat hulle self in hulle lewens ervaar aan ander gee. En met liefde en genade is dit nou maar eenmaal so: hoe meer jy gee, hoe meer ontvang jy op ander maniere terug. Elke sent of geskenk wat jy gee, is eintlik ‘n belegging in die bank van God (19).
Laat jou rekening liewer in God se bank oorloop as hier op aarde.
19 Oktober: Lees jou handboek. – Jan van der Watt
by Mitch Kalp · Published 19/10/2017 · Last modified 18/10/2017
21 September: Jesus is altyd daar. – Jan van der Watt
by Mitch Kalp · Published 21/09/2017 · Last modified 04/09/2017
3 Mei: Saam met Jesus is daar altyd hoop. – Jan van der Watt
by Mitch Kalp · Published 03/05/2017
Geraas en my gesondheid